Beredskabet i Hjørring Kommune blev mandag morgen klokken 06:24 kaldt ud til en brand på Nejstgårdvej i Tornby ved Hirtshals. - Udhuset står et par meter fra stuehuset, og mens udhuset er udbrændt har stuehuset kun fået lidt røg, fortæller indsatsleder ved Hjørring Kommunes Beredskab Jesper Ludvigsen. Klokken 08.30 var efterslukningen af branden i gang og når det bliver sikkert at færdes i resterne af udhuset skal politiets teknikere undersøge, hvad årsagen til branden er. Husets mandlige beboer kom efter branden på skadestuen med røgforgiftning.

Referat:
Et udhus er udbrændt efter en brand mandag morgen.